jkorsvik/nowiki_second_scrape_merged huggingface dataset:
Xylophagomorpha

Xylophagomorpha er en av fire delgrupper av fluene. Det er en artsfattig gruppe.
Larvene er saprofager og lever av dødt råtnende trevirke.


== Systematisk inndeling ==
Fluenes slektskapsforholdene mellom delgruppene er avklart i ulik grad. Nyere forskning på fluenes systematikk, deler de inn i fire grupper, hvor den tradisjonelle grensen mellom de lavere- og de høyere fluene ikke lengre er ett markert skille. Det er gruppen av de laverestående fluene som er delt. 

Fluer (Brachycera)
Stratiomyomorpha
Xylophagomorpha
Familien Vedfluer (Xylophagidae). Tre arter i Norge.
Tabanomorpha
Muscomorpha


== Kilder ==
Nettstedet Tree of life Brachycera


== Eksterne lenker ==
(en) Xylophagomorpha – oversikt og omtale av artene i WORMS-databasen 
(en) Xylophagomorpha hos Fossilworks 
(en) Xylophagomorpha hos ITIS 
(en) Xylophagomorpha hos NCBI 
(en) Kategori:Xylophagomorpha – bilder, video eller lyd på Wikimedia Commons 
Xylophagomorpha – detaljert informasjon på Wikispecies Lenkesamling med internettsider om tovinger (Diptera)
The Tree of Life Web Project – Fluer, (Diptera) – engelskspråklig
Norsk Entomologisk forening – for deg som vil lære mer om insekter.
Maurice Merleau-Ponty

Maurice Merleau-Ponty (født 14. mars 1908, død 4. mai 1961) var en fransk filosof. Hans filosofi var sterkt påvirket av Edmund Husserls fenomenologi. Han var også studiekamerat av Jean-Paul Sartre ved École normale supérieure, hvor han avla eksamen i 1930, men skal likevel ikke ha mottatt sine største filosofiske impulser fra ham.
Maurice Merleau-Ponty utgav etter andre verdenskrig tidsskriftet Les Temps modernes sammen med Jean-Paul Sartre og Simone de Beauvoir. Fra 1952 var han professor ved Collège de France.


== Verker (utvalg) ==
1942: La Structure du comportement
1945: Phénoménologie de la perception
1947: Humanisme et Terreur
1964:  L'Oeil et l'esprit (utgitt på norsk som Øyet og ånden i 2000)


== Referanser ==
Lompelandslaget

Lompelandslaget er en norsk show- og revygruppe som ble dannet i 1987 av Åsleik Engmark, Trond Hanssen, Øyvind Angeltveit og Siw Anita Andersen. Andre som har vært med i gruppen er Linn Skåber, Thomas Giertsen og Atle Antonsen. 
Lompelandslaget fikk Komiprisen 2002 for forestillingen «Lompelandslaget legger lista litt lavere», hvor de også hadde med seg Big Brother-vinner Lars Joakim Ringom.


== Lompelandslagets oppsetninger ==
Liste over fylker i Indiana

Liste over fylker i Indiana. Den amerikanske delstaten Indiana består av 92 fylker (counties).


== Referanser ==
Tveitafoss kraftverk

Tveitafoss kraftverk er et vannkraftverk i Måbødalen i Eidfjord kommune i Vestland.
Kraftverket utnytter et fall på 60 meter i elven Bjoreio nedstrøms Vøringsfossen. Kraftverket er et elvekraftverk uten eget reguleringsmagasin.
Installert effekt er 2.2 MW med en francisturbin. Midlere årsproduksjon er 8,5 GWh.
Kraftverkt startet produksjonen i 1948.
Kraftverket eies og driftes i dag av Hardanger Energi AS


== Se også ==
Sima kraftverk


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Hardanger Energi
Fin.K.L

Fin. K.L. (핑클) er en kvinnelig koreansk popgruppe. Navnet deres står for Fin Killing Liberty, som betyr ending (fra det franske ordet, finir) the oppression of all freedom. Fin.K.L var en av de mest populære jentegruppene innenfor koreansk popmusikk, sammen med S.E.S.. Fin.K.L vant mange musikkpriser helt fram til gruppens uoffisielle slutt i 2002.


== Medlemmer ==
Lee Hyori (이효리; 李孝利)
Ock Ju-Hyun (옥주현; 玉珠鉉)
Lee Jin (이진; 李真)
Sung Yu-Ri (성유리; 成宥利)


== Karriere ==


=== Begynnelsen ===
Det første medlemmet som ble oppdaget for Fin.K.L var den ledende sangeren, Ock Ju-Hyun. Hun ble oppdaget gjennom en sangkonkurranse i en radiokanal, hvor hun sang Mariah Careys «Hero». Ock fortalte venninnen sin Lee Jin om denne gruppen og oppfordret henne til å bli med; hun ble valgt etter å ha sunget Ecos «행복한 나를» for hennes prøveforestilling. Det neste medlemmet som ble valgt ut var Sung Yuri, som ble oppdaget på en skoletur. Det fjerde medlemmet, Annie Lee (nå Tashannie) ble akseptert, men bestemte seg for å forlate gruppen etter bare noen få måneder. Hyori, som ble oppdaget på et kjøpesenter mens hun tok klistremerke bilder med venner,  ble brakt inn istedenfor.


=== Første album: Blue Rain (1998) ===
Fin.K.L debuterte i 1998 med sitt første album Blue Rain. Selv om trenden på slutten av 1990-tallets K-Pop var å få grupper til å synge søt og fengende musikk, var Fin.K.Ls styrke i sterke R&B-ballader ledet av Ock Ju-Hyuns kraftige sangstemme. Fin.K.Ls neste hit «내 남자친구에게» (To My Boyfriend) appellerte til en bredere fanbasis da denne sangen var minst like fengende som mange andre pop sanger på den tiden. Yuki Hsu, en sanger fra Taiwan, lagde en egen versjon av denne sangen ikke lenge etter sangens suksess i Sør-Korea. De toppet deres første album med en tredje singel, «Ruby», som var en trist sang om tapt kjærlighet. Til tross for at de fleste koreanske grupper bare gir ut noen få singler, klarte Fin.K.L å komme med en tredje singel. I tillegg lagde de en video til den fjerde singelen.


=== Andre album: White (1999) ===
Fin.K.Ls popularitet vokste enda mer det følgende året med deres neste album, White. Nok en gang appellerte Fin.K.L til tenåringene med beskjedne og søte bilder. To hit-sanger fra dette albumet var «영원한 사랑» (Forever Love) og «자존심» (Pride).


=== 2.5 album: S.P.E.C.I.A.L. (1999) ===
Fin.K.L var en av de mange koreanske K-Pop artister som utgav et «desimalisert» eller halvt album. Albumet ble sluppet vinteren 1999, og de to mest populære sangene var «나의 왕자님께» (To My Prince), en sterk ballade og «White», som var en lystig popsang om vinter kjærlighet. Begge disse 1999 albumene hjalp gruppen med å vinne en 대상 (Daesang, den koreanske tilsvarende til en Grammy) i slutten av året. 


=== Tredje album: Now (2000) ===


=== 3.5 album: Melodies & Memories (2001) ===


=== Fjerde album: Forever (2002) ===


== Aktive år ==
1998–2002, 2005


== Referanser ==


== Eksterne lenker ==
(en) Fin.K.L – kategori av bilder, video eller lyd på Commons 
(en) Fin.K.L på Discogs 
(en) Fin.K.L på MusicBrainz 
(en) Fin.K.L på Last.fm 
(en) Fin.K.L på Last.fm 
(en) Fin.K.L på Genius — sangtekster
Tabanomorpha

Tabanomorpha er en av fire delgrupper av fluene. Det er en ganske artsfattig gruppe.
Larvene lever som rovdyr på andre mindre dyr. De fleste arter har larvestadier i vann eller i mudder. 


== Systematisk inndeling ==
Fluenes slektskapsforholdene mellom delgruppene er avklart i ulik grad. Nyere forskning på fluenes systematikk, deler de inn i fire grupper, hvor den tradisjonelle grensen mellom de lavere- og de høyere fluene ikke lengre er ett markert skille. Det er gruppen av de laverestående fluene som er delt. 

Fluer (Brachycera)
Stratiomyomorpha
Xylophagomorpha
Tabanomorpha
Familien Vermileonidae. Ikke i Norge, finnes nærmest i Sør-Europa
Familien Snipefluer (Rhagionidae). Tolv arter i Norge.
Familien Pelecorhynchidae. Ikke i Europa
Familien Ibisfluer (Athericidae). En art finnes i Norge.
Familien Klegger (Tabanidae). Omtrent 40 arter i Norge.
Muscomorpha


== Kilder ==
Nettstedet Tree of life Brachycera


== Eksterne lenker ==
(en) Tabanomorpha – oversikt og omtale av artene i WORMS-databasen 
(en) Tabanomorpha hos Fossilworks 
(en) Tabanomorpha hos ITIS 
(en) Tabanomorpha hos NCBI 
(en) Kategori:Tabanomorpha – bilder, video eller lyd på Wikimedia Commons 
Tabanomorpha – detaljert informasjon på Wikispecies Lenkesamling med internettsider om tovinger (Diptera)
The Tree of Life Web Project – Fluer, (Diptera) – engelskspråklig
Norsk Entomologisk forening – for deg som vil lære mer om insekter.
Trond Hanssen

Trond Hanssen (født 1. mars 1958 i Oslo) er en norsk komiker, revyskuespiller, tekstforfatter og komponist. Han er best kjent fra revygruppen Lompelandslaget, men har også opptrådt som standup-komiker. Under Komiprisen 2008 vant han årets fagpris.Hansen har blant flere oppsetninger hatt regi på revyen Hvem er redd for Kings of comedians? der blant andre komikerne Anders Bye, Christopher Pahle og Jon Niklas Rønning deltok.


== Scene ==
1987–: Lompelandslaget
1989–1990: Kanal Frøland, Chat Noir
2002–2006: Stavernrevyene
2005–2006: SMXL leker med livet
2012–2013: Linn og gutta
2013–2014: Latter på Latter – musiker og tekstforfatter
2014–: Sommerrevy i Sandnes
2015–: På Nyklipte Stier
2016: Märtha - the Musical
2016–2017: Humorgalla


== TV ==
1996: Stå opp komiker (NRK)
1998: Landeveiens moromenn (NRK)
1999: Lyckliga gatan (TV 2)
2002: Sushi (TV Norge)


== Referanser ==
Frank Stenton

Frank Merry Stenton (født 17. mai 1880, død 15. september 1967) var en britisk historiker som var spesialisert på angelsaksiske England, og president av Royal Historical Society (1937-1945). Hans store verk var Anglo-Saxon England, et bind innenfor bokserien Oxford History of England, første gang utgitt i 1943, og generelt anerkjent som et banebrytende verk i samtiden. Han foreleste ved de offentlige Ford-forelesningene i britisk historie (oppkalt etter James Ford) ved Universitetet i Oxford i 1929.


== Liv og virke ==
Stenton hadde sin akademiske utdannelse ved Keble College ved Universitetet i Oxford og ble valgt til æresmedlem i 1947. Han ble adlet i 1948 som Knight Bachelor. og mottok akkolade (ridderslag) fra kong Georg VI ved Buckingham Palace den 10. februar 1948.Stenton var professor i historie ved Universitetet i Reading (1926-1946), og deretter universitetets visekansler (1946-1950). I løpet av Stentons periode som visekansler ledet han universitetets kjøp av Whiteknights Park som opprettet et nytt campus som gjorde det mulig for universitetets ekspansjon i de senere tiår. I november 2008 ble det annonsert at et nytt studentkvarter som skulle bygges på campus ville bli kalt Stenton Hall til hans ære.
Hans konge, Doris Mary Stenton (1894–1971), historiker i egen rett, skrev et forord til den tredje utgaven av Anglo-Saxon England, utgitt etter hans død, og redigerte Preparatory to Anglo-Saxon England Being the Collected Papers of Frank Merry Stenton, utgitt i 1970.Stentons etterlatt papirer, sammen med de til hans kong lady Doris Stenton, deres bibliotek, og hans myntsamling, er i dag en del av de spesille samlingene ved Universitetet i Reading.


== Bibliografi (utvalg) ==
Verker av eller om Frank Stenton hos Internet Archive
Stenton, F. M. (1943): Anglo-Saxon England, 3. utg. 1971 (opptrykket minst seks ganger siden), Oxford.
Stenton, F. M. (1920): «The Danes in England» i: History, 5, s. 173–177. doi: 10.1111/j.1468-229X.1920.tb01326.x
Stenton, F. M. (1920): Documents illustrative of the social and economic history of the Danelaw, from various collections


== Referanser ==


== Eksterne lenker ==
Et maleri av sir Frank Stenton, malt 1948?
Stenton Papers
Stenton Library
Stenton Coin Collection
Julie Delpy

Julie Delpy (født 21. desember 1969 i Paris) er en fransk-amerikansk skuespiller, filmregissør og musiker. Hennes foreldre er skuespillerne Albert Delpy og Marie Pillet. Hun flyttet til New York i 1990, og er mest for sine roller i amerikanske spillefilmer.


== Diskografi ==
Julie Delpy (2003)Alle sangene på dette albumet er på engelsk, med unntak av «Je t'aime tant». Denne sangen, samt «A Waltz for a Night» og «An Ocean Apart», er med i filmen Before Sunset fra 2004.


== Filmografi ==
Détective (1985)
Europa Europa (1991)
Blå (1993)
Hvit (1993)
Rød (1994)
Before Sunrise (1995)
An American Werewolf in Paris (1997)
Before Sunset (2004)
Broken Flowers (2005)


== Referanser ==


== Eksterne lenker ==
(en) Julie Delpy – kategori av bilder, video eller lyd på Commons 
(en) Julie Delpy på Internet Movie Database 
(sv) Julie Delpy i Svensk Filmdatabas 
(da) Julie Delpy på Filmdatabasen 
(da) Julie Delpy på Scope 
(fr) Julie Delpy på Allociné 
(en) Julie Delpy på AllMovie 
(en) Julie Delpy hos Turner Classic Movies 
(en) Julie Delpy hos Rotten Tomatoes 
(en) Julie Delpy hos The Movie Database 
(en) Julie Delpy på Discogs 
(en) Julie Delpy på MusicBrainz 
(en) Julie Delpy på Songkick 
(en) Julie Delpy på Genius — sangtekster 
Julie Delpy på Twitter
Liste over fylker i Iowa

Liste over fylker i Iowa. Den amerikanske delstaten Iowa består av 99 fylker.


== Referanser ==
Ealdorman

Ealdorman er en politisk tittel for posisjonen som den øverste leder og kongens representant for et fylke i det angelsaksiske England i den tidlige middelalderen.


== Oppgaver ==
En ealdorman kommanderte hæren for fylket og distriktene under hans kommando på vegne av kongen. En ealdorman ble utpekt av kongen og de som ble utpekt kom opprinnelig fra de eldste og beste familier, men senere ble de ofte valgt blant kongens comites (flertall av comes, i betydningen ledsagere) og mange, spesielt i den tidlige danske perioden, var nye i høyere stillinger og posisjoner. Begrepet forsvant gradvis etter hvert som det ble erstattet av jarl, den norrøne begrepet introdusert av danskene, som utviklet seg til det engelske ordet earl, analogt til count, fra det franske comte, som igjen var avledet fra latinske comes.
Ealdorman kan bli sett på som en tidlig form for jarl i det engelske samfunn i middelalderen, for deres ealdormanry har den samme betydning som earldom (jarldømme) i det angel-danske og angel-normanniske England. Et ealdormancy var derimot et angelsaksisk begrep for det styrende organ over flere fylker bestående av mer enn én ealdorman.


== Etymologi ==
Ealdorman kommer opprinnelig fra betydning eldre mann eller person, og forbeholder antagelsen at en som er eldre er også ansvarlig. I det angelsaksiske samfunn var en «ealdor» lederen eller høvdingen for familien eller klanen i kraft av sin alder og derfor erfaring. Ordet er basert på «eald» = «gammel». Ealdorman var derimot en politisk tittel som kom i bruk antagelig på 700-tallet, tilsvarende til ealdor.
Dagens engelske tittel er alderman, og i middelalderen ble det oversatt til latin som dux eller i tidlige vest-saksiske charter som præfectus (noe som tilsvarer gerefa, dagens ord «reeve» = ordfører) som leder for et shire (fylke) i det angelsaksiske England.
På 1100-tallet gled «ealdorman» i form av «alderman» over til å bety leder eller formann for et håndverkerlaug eller bylaug. Denne betydningen finnes også i Danmark og delvis også i Norge som oldermand. Som offisiell tittel ble alderman avskaffet i Storbritannia i 1974.


== Litteratur ==
Stenton, Sir Frank M.: Anglo-Saxon England Third Edition. Oxford University Press, 1971.
Ayo, John: Dictonary of Word Origins, Bloomsbury Reference, 1990
Muscomorpha

Muscomorpha er en av fire delgrupper av fluene. Det er en  artsrik gruppe med omtrent alle fluene.
Disse fluene finnes på mange ulike leveområder (habitat). Et betydelig antall arter lever av planter både i larvestadiene og som voksne. Noen er rovdyr som dansefluer og rovfluer, som lever av andre mindre dyr.  Andre er parasitter, som lever i eller på et annet vertsdyr. Noen er òg blodsugende.


== Systematisk inndeling ==
Fluenes slektskapsforholdene mellom delgruppene er avklart i ulik grad. Nyere forskning på fluenes systematikk, deler de inn i fire grupper, hvor den tradisjonelle grensen mellom de lavere- og de høyere fluene ikke lengre er ett markert skille. Det er gruppen av de laverestående fluene som er delt. 
Gruppen Muscomorpha inneholder både en del av de laverestående og alle de høyerestående fluene, som fortsatt er en egen delgruppe og har det latinske navnet Cyclorrhapha. Nettopp dette at de har beholdt dette navnet kan være et problem eller litt forvirrende, fordi endingen på de latinske navnene forteller litt om plasseringen i hierarkiet. Problemet ligger i at Cyclorrhapha, er en delgruppe av Muscomorpha. Derfor er det mulig at gruppen høyere fluer kommer til å få et nytt navn i framtiden.

Fluer (Brachycera)
Stratiomyomorpha
Xylophagomorpha
Tabanomorpha
Muscomorpha
Overfamilien Nemestrinoidea
Familien Kulefluer (Acroceridae). To arter i Norge.
Familien Nemestrinidae. Ikke i Norge
Overfamilien Asiloidea
Familien Rovfluer (Asilidae). 23 arter i Norge.
Familien Stilettfluer (Therevidae). Fjorten arter i Norge.
Familien Vindusfluer (Scenopinidae). To arter i Norge.
Familien Ocoidae. Bare en nyoppdaget art i Chile
Familien Apsilocephalidae. Nylig oppdaget fra Australia.
Familien Mydidae. Omfatter verdens største fluer. Ikke i Norge.
Familien Apioceridae. I varme og tørre strøk.
Familien Humlefluer (Bombyliidae). Tolv arter i Norge.
Familien Hilarimorphidae. For det meste i Nord-Amerika
Familien Apystomyidae
gruppe Eremoneura
Overfamilien Empidoidea Omtrent 500 arter i Norge.
delgruppe høyerestående fluer (Cyclorrhapha). Omtrent 2000 arter i Norge.


== Kilder ==
Nettstedet Tree of life Brachycera Arkivert 13. april 2009 hos Wayback Machine.


== Eksterne lenker ==
(en) Muscomorpha – oversikt og omtale av artene i WORMS-databasen 
(en) Muscomorpha i Encyclopedia of Life 
(en) Muscomorpha hos Fossilworks 
(en) Muscomorpha hos ITIS 
(en) Muscomorpha hos NCBI 
(en) Kategori:Muscomorpha – bilder, video eller lyd på Wikimedia Commons 
Muscomorpha – detaljert informasjon på Wikispecies Lenkesamling med internettsider om tovinger (Diptera)
The Tree of Life Web Project – Fluer, (Diptera) – engelskspråklig
Norsk Entomologisk forening – for deg som vil lære mer om insekter.
Kognitiv psykologi

Kognitiv psykologi viser til oppfatning og tenkning i en vid betydning av disse ordene. En innfallsvinkel er å se kognisjon i lys av informasjon fra sansene. Her blir temaer som oppmerksomhet, persepsjon og hukommelse sentrale temaer. Men kognisjon angår også behandling informasjon som allerede er ervervet, eksempelvis i problemløsning, avgjørelser (beslutninger), resonnering, språk og kommunikasjon.  
Kognisjon er et viktig tema innen psykologien. Historisk har temaer rundt kognisjon vært sentrale både i filosofi og psykologi. Moderne kognitiv psykologi har viktige røtter blant annet fra Gestaltpsykologien. I 1960-årene fikk kognisjonspsykologienet stort oppsving gjennom den såkalte «kognitive revolusjon», der forskere innenfor områder som datateknologi, lingvistikk og nevrovitenskap etablerte en felles plattform med kognisjon som hovedtema. Moderne psykologi ble sterkt preget av denne omveltningen, noe som synes i en rekke bidrag innenfor hukommelseforskning, språk, tenkning, emosjonspsykologi, sosialpsykologi og sosial kognisjon, og så videre. Kognitiv psykologi, sammen med andre informasjonsvitenskaper, inngår i et forskningsfelt kalt kognisjonsvitenskap («cognitive science»).  
Viktige nabodisipliner er kognitiv nevropsykologi, kognitiv nevrovitenskap, nevrovitenskap, lingvistikk og sosialpsykologi.


== Sentrale temaer innenfor kognitiv psykologi ==
Blant temaer som studeres innenfor dette fagfeltet er     

Persepsjon, bevissthet, oppmerksomhet, korttidshukommelse, arbeidshukommelse
Ulike former for personlig hukommelse, så som personlige minner, episodisk hukommelse og lærte ferdigheter
Hukommelse for kunnskap (deklarativ hukommelse)
Læring og problemløsning
Tenkning, vurderinger, intuitive vurderinger og slutninger, slagsider («bias») i kognisjon
Språk og språkutvikling, kommunikasjonKognitiv psykologi er ikke det samme som kognitiv terapi. Kognitiv terapi er i all hovedsak utviklet helt uavhengig av kognitiv psykologi, som ikke befatter seg med psykisk lidelse, men med grunnleggende psykiske funksjoner hos normaltfungerende.


== Se også ==
Psykologi
Kognitiv nevropsykologi
Stroop-effekt
Kroppslig situert kognisjon


== Kilder ==
(no) Kognitiv psykologi i Store norske leksikon
Farrukh Abbas Chaudhry

Farrukh Abbas Chaudhry (født 22. juni 1969 i Punjab, Pakistan) er en norsk lege og professor i medisin.


== Biografi ==
Chaudhry og hans familie flyttet til Oslo fra storbyen Lahore i Pakistan desember 1975. Foreldrene ønsket at Chaudhry og hans søsken skulle få god utdanning, og farens ønsket spesielt at Chaudhry ble øyelege grunnet forhold i Pakistan. Chaudhrys interesse for vitenskapelig forskning ble vekket av biografiene til blant annet Louis Pasteur og Thomas Edison.Han er utdannet lege ved Universitetet i Oslo og jobber som forsker ved Bioteknologisenteret i Oslo, hvor han leder en egen forskergruppe på ca. ti personer.Chaudhry har karrierestipend fra Norges forskningsråd (2001–2006). Chaudhry forsker på signaloverføringer i nervekoblinger (synapser) og fikk i 2002 dr.med. fra Anatomisk institutt (UiO) for avhandlingen Amino acid transporters at the synapse som omhandler  transportproteiner i sentralnervesystemet. Tidligere tilbrakte han tre år ved University of California San Francisco med den anerkjente professor Robert H. Edwards, der han begynte arbeidet med å identifisere og karakterisere flere medlemmer av en familie av nye aminosyretransportører. Disse proteinene var nøkkelen til å forstå hvordan glutamin transporteres til nerveceller, og dermed er Chaudhry også opphavsmannen til et nytt forskningsfelt.Chaudhry har publisert vitenskapelige artikler i en rekke internasjonalt anerkjente journaler, deriblant Neuron, Cell og Science. I 2006 ble han utnevnt til professor.


== Priser og hedersbevisninger ==
2021: tildelt "Gleditschprisen"
2009: innvalgt i Det Norske Videnskaps-Akademi
2007: kåret til Young Excellent Scientist (Yngre Fremragende Forsker)
2006: tildelt Anders Jahres medisinske pris for yngre forskere
2003: tildelt Young Investigators Award
2002: tildelt H.M. Kongens gullmedalje for beste doktorgradsarbeid


== Referanser ==


== Eksterne lenker ==
(no) Publikasjoner av Farrukh Abbas Chaudhry i forskningsdokumentasjonssystemet CRIStin

(no) Publikasjoner av Farrukh Abbas Chaudhry i BIBSYS
(no) Farrukh Abbas Chaudhry profil hos Universitetet i Oslo
Gyda Sveinsdatter

Gyda Sveinsdatter (født ca. 980, død ukjent) var datter av kong Svein Tjugeskjegg av Danmark og hans hustru Gunhild av Polen. 
Gyda ble gift med nordmannen Eirik Håkonsson, Ladejarl i Trøndelag, sønn av Håkon jarl, en gang mellom 996 og 999. Året etter bryllupet født hun ham sønnen Håkon Eiriksson. Det kan hende de fikk flere barn, men kongesagaene nevner dem ikke. Etter at Eirik Håkonsson fikk kong Olav Tryggvason drept i slaget ved Svolder i 1000 fulgte hun antagelig sin mann til Norge og var i prinsippet Norges dronning, men kongesagaene forteller ikke mer om hennes videre skjebne.


== Referanser ==
Gusty Spence

Augustus «Gusty» Spence (født 28. juni 1933 i Belfast i Nord-Irland, død 24. september 2011 samme sted) var et tidligere medlem og første leder av Ulster Volunteer Force (UVF), og en ledende lojalistisk politiker i Nord-Irland. 


== Liv og virke ==
Spence ble født i Shankillområdet i Belfast. han var sønn av William Edward Spence, som var fra Whitehaven i England, og oppdratt i Tiger's Bay-området i det nordlige Belfast før han flyttet til Shankill. Som ung mann hadde han en rekke småjobber i området, inntil han i 1957 gikk inn i British Army, i Royal Ulster Rifles. Han var der inntil 1961, da han ble dimittert av helseårsaker. 


=== Ulster Volunteer Force ===
Han kom inn i UVF ikke lenge etter grunnleggelsen i 1966, og ble valg til organisasjonens første leder. Året etter ble han dømt til livsvarig fengsel for mord, og i Maze fengsel ble han kommandant for UVF-fangene. 
I 1977 brøt han med UVF, og begynte å arbeide for forsoning. Han lærte seg flytende irsk gælisk mens han satt inne, et språk som av lojalister knyttes til irsk nasjonalisme.


=== Politiker ===
I 1984 ble han løslatt, og han ble raskt et ledende medlem av Progressive Unionist Party (PUP) og en sentral person i den gryende fredsprosessen. Han ble i 1994 bedt av Combined Loyalist Military Command (CLMC) om å lese opp annonseringen av deres våpenhvile, og i tiden etter var han med på arbeidet som førte til Belfastavtalen. Spence var en av de som jobbet hardest med å få lojalister til å akseptere avtalen. 
Pr. 2006 var han fortsatt medlem av PUP som samfunnsarbeider i Shankillområdet, men på grunn av høy alder ikke lenger aktiv politiker. Han sdøde i 2011.


== Referanser ==


== Kilder ==
Roy Garland, Gusty Spence, Blackstaff Press, Belfast 2001